Pólny wjaz

Pólny wjaz (Ulmus minor) je rostlina ze swójby wjazowych rostlinow  (Ulmaceae). 

 Wopis 
Pólny wjaz je kerk abo štom, kotryž docpěje wysokosć wot 1 hač do 40 m.

Skora je połowana a šěrobruna.

Hałuzy maja často křidłojte lajsty.

 Łopjena 
Łopjena su hładke, wótro zubate, na spódku njesymetriske, horjeka nahe, błyšćace, dołhojte-jejkojte a ženje wjacekónčkowe, docpěja dołhosć wot 6 hač do 10 cm a maja na woběmaj bokomaj 8-12 bóčnych nerwow.

 Kćenja 
Kćěje wot měrca hač do apryla. Dwusplažne kćenja so před łopjenami jewja, su nimale sedźace a sedźa w kłubičkojty kwětnistwach. 

 Płody 
Jejkojty abo kulojty płód docpěje dołhosć wot 1,3 hač do 2 cm a njese křidleška. Symjo sedźa w płodźe blisko hornjeje kromy.

 Stejnišćo 
Rosće w łučinowych lěsach a kerčinach a słónčnych zwisowych lěsach. 

 Rozšěrjenje 
Rostlina je w srjedźnej a južnej Europje rozšěrjena.

 Synonymy 
 Ulmus campestris L., nom. ambig., 
 Ulmus campestris var. umbraculifera Trautv., 
 Ulmus carpinifolia Gled., 
 Ulmus carpinifolia var. suberosa (Moench) Rehder, 
 Ulmus carpinifolia var. umbraculifera (Trautv.) Rehder, 
 Ulmus foliacea Gilib., nom. inval., 
 Ulmus foliacea var. suberosa (Moench) Rehder, 
 Ulmus foliacea var. umbraculifera (Trautv.) Rehder, 
 Ulmus glabra var. suberosa (Moench) Gürke, 
 Ulmus nitens Moench, 
 Ulmus suberosa Moench

 Poddružiny a warjetety 

 Ulmus minor subsp. angustifolia. (Syn. U. minor var. cornubiensis) 
 Ulmus minor subsp. minor (Syn. U. carpinifolia)  
 Ulmus minor var. plotii: Endemit w Jendźelskej.
 Ulmus minor subsp. sarniensis: Lokalendemit na Kanalowych kupach a w Francoskej. Wón so w dźělach Wulkobritaniskeje kultiwěruje. 
 Ulmus minor var. vulgaris: Je domjacy w Jendźelskej, Italskej a Španiskej. (Syn. U. procera).

 Nóžki 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 436 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 396 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 



Kategorija:Wjazowe rostliny